
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 178 

13 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση της Επιτροπής Πολιτογράφησης του 
άρθρου 12, του ν. 3284/2004 (ΦΕΚ 217/10.11.2004, 
τ. Α'), «Περί κυρώσεως του Κώδικα της Ελληνικής 

Ιθαγένειας». 1 

Καθιέρωση υπερωριακής εργασίας με αμοιβή, κατά 
τις απογευματινές ώρες των εργάσιμων ημερών 
και για τις Κυριακές και εξαιρέσιμες ημέρες, 
για έναν οδηγό του αυτοκινήτου του Γενικού 
Γραμματέα της Περιφέρειας Δυτικής Μακεδονίας, 


για το έτος 2006. 2 

Παράταση καταβολής βεβαιωμένων οφειλών, αναστολή 
είσπραξης των βεβαιωμένων και ληξιπροθέσμων 
οφειλών των αμιγώς πτηνοτροφικών επιχειρήσεων 
και ρύθμιση αυτών. 3 


Καθορισμός μοναδικού συντελεστή καθαρού 
εισοδήματος των πτηνοτροφικών επιχειρήσεων. 4 
Υπερωριακή απασχόληση απογευματινής εργασίας 
αστυνομικών που διατίθενται στα Γραφεία 
Υπουργού και Γενικού Γραμματέα Υπουργείου 
Δημόσιας Τάξης για εκτέλεση υπηρεσίας πλην 
αυτών της προσωπικής ασφάλειας και των 
οδηγών κατά το χρονικό διάστημα από 1.1.2006 


έως 30.10.2006. 5 

Α ΠΟΦΑΣΕ ΙΣ 

Αριθμ. Φ.82215/2173 (1) 


Συγκρότηση της Επιτροπής Πολιτογράφησης του 
άρθρου 12, του ν. 3284/2004 (ΦΕΚ 217/10.11.2004, 
τ. Α'), «Περί κυρώσεως του Κώδικα της Ελληνικής 
Ιθαγένειας». 

Ο ΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 12 του ν. 3284/2004 (ΦΕΚ 
217/10.11.2004, τ. Α'), «Περί κυρώσεως του Κώδικα της 
Ελληνικής Ιθαγένειας». 

2. Την υπ’ αριθμ. Φ. 82215/2154/3.2.2004 (ΦΕΚ 282/ 
τ.Β'/10.2.2004 απόφαση του Υφυπουργού Εσωτερικών, 


Δημόσιας Διοίκησης και Αποκέντρωσης περί 
συγκρότησης της Επιτροπής Πολιτογράφησης του 
άρθρου 64 του ν. 2910/2001, στην οποία ορίζεται ότι η 
θητεία των μελών της είναι διετής. 

3. Το γεγονός ότι η θητεία των μελών της Επιτροπής 
Πολιτογράφησης λήγει στις 3.2.2006 και για την εύρυθμη 
λειτουργία της είναι αναγκαία η άμεση ανασυγκρότησή 
της. 

4. Το υπ’ αριθμ. 9394/2401/1.2.2006 έγγραφο του 
Εθνικού και Καποδιστριακού Πανεπιστημίου Αθηνών, 
σύμφωνα με το οποίο ορίζονται για την Επιτροπή 
Πολιτογράφησης τακτικά και αναπληρωματικά μέλη 
Δ.Ε.Π. στα γνωστικά αντικείμενα της Ψυχολογίας και 
της Κοινωνιολογίας. 

5. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

6. Τις διατάξεις του π.δ. 373/1995 (ΦΕΚ 201/ 
Α/14.9.1995) «Συγχώνευση των Υπουργείων Προεδρίας 
της Κυβέρνησης και Εσωτερικών, στο Υπουργείο 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

1. Συγκροτούμε την πενταμελή Επιτροπή 
Πολιτογράφησης στο Υπουργείο Εσωτερικών, Δημόσιας 
Διοίκησης και Αποκέντρωσης, από τους: 

α) Σταυρούλα Καραμπάτσου, Γενική Διευθύντρια 
της Γενικής Διεύθυνσης Διοικητικής Υποστήριξης του 
Υπουργείου Εσωτερικών, Δημόσιας Διοίκησης και 
Αποκέντρωσης, ως Πρόεδρο, αναπληρούμενη από τον 
Γρηγόριο Φρέσκο Γεν. Δ/ντή Τοπικής Αυτ/σης, 

β) Μαρία Γκανιάτσα, Διευθύντρια της Διεύθυνσης 
Αστικής και Δημοτικής Κατάστασης του Υπουργείου 
Εσωτερικών, Δημόσιας Διοίκησης και Αποκέντρωσης, 
ως τακτικό μέλος, αναπληρούμενο από τον νόμιμο 
αναπληρωτή της, 

γ) Ιωάννη Κροκίδα, προϊστάμενο του Β' Τμήματος 
Ιθαγένειας του Υπουργείου Εσωτερικών, Δημόσιας 
Διοίκησης και Αποκέντρωσης, ως τακτικό μέλος, 
αναπληρούμενο από τον νόμιμο αναπληρωτή του, 

δ) Γεράσιμο Κουζέλη, Καθηγητή Κοινωνιολογίας του 
Τμήματος Πολιτικής Επιστήμης και Δημόσιας Διοίκησης, 
ως τακτικό μέλος Δ.Ε.Π. στο γνωστικό αντικείμενό της 
Κοινωνιολογίας, αναπληρούμενο από τον Νικ. Τάτση, 
Αναπληρωτή Καθηγητή του ιδίου Τμήματος, 

ε) Ηλία Μπεζεβέγκη, Καθηγητή του Τμήματος 
Φιλοσοφίας-Παιδαγωγικής και Ψυχολογίας της 
Φιλοσοφικής Σχολής, ως τακτικό μέλος Δ.Ε.Π. στο 
γνωστικό αντικείμενο της Ψυχολογίας, αναπληρούμενο 
από την Αικ. Γκαρή, Επίκουρη Καθηγήτρια του ιδίου 
Τ μήματος. 

Γραμματέας της Επιτροπής Πολιτογράφησης ορίζεται 
η Δήμητρα Ρούτση, υπάλληλος με σχέση εργασίας 
Ι.ΔΑ.Χ ειδικότητας ΠΕ Διοικητικού, που υπηρετεί στο Β' 
Τμήμα Ιθαγένειας της Διεύθυνσης Αστικής και Δημοτικής 
Κατάστασης του Υπουργείου Εσωτερικών, Δημόσιας 
Διοίκησης και Αποκέντρωσης, αναπληρούμενη από 
την Ιωάννα Μιχαλακοπούλου, υπάλληλο με ίδια σχέση 
εργασίας και ειδικότητας του αυτού Τμήματος της ίδιας 
Δ/νσης. Στην Επιτροπή Πολιτογράφησης θα συμμετέχει 
ως εισηγητής, χωρίς δικαίωμα ψήφου, ο υπάλληλος που 
χειρίζεται την υπόθεση. 

Η θητεία των μελών της Επιτροπής Πολιτογράφησης 
είναι διετής. 

2. Έργο της Επιτροπής Πολιτογράφησης είναι: «η 
διατύπωση γνώμης προς τον Υπουργό Εσωτερικών, 
Δημόσιας Διοίκησης και Αποκέντρωσης σχετικά με την 
επαρκή γνώση της ελληνικής γλώσσας, ιστορίας και του 
ελληνικού πολιτισμού, καθώς και για το ήθος και την 
προσωπικότητα του υπό πολιτογράφηση αλλοδαπού, 
προκειμένου αυτός να αποφασίσει εάν θα δοθεί στον 
αλλοδαπό η Ελληνική Ιθαγένεια». Η γνωμοδότηση αυτή 
διατυπώνεται ύστερα από πρόσκληση του αλλοδαπού 
σε συνέντευξη. 

3. Το ύψος της αποζημίωσης του προέδρου, των 
μελών, του γραμματέα και των εισηγητών της Επιτροπής 
Πολιτογράφησης καθορίζεται με την υπ’ αριθμ. 
2/47714/0022/16.9.2002 ΦΕΚ 1213/τ.Β7ΐ8.9.2002) κοινή 
απόφαση των Υπουργών Οικονομίας και Οικονομικών και 
Εσωτερικών, Δημόσιας Διοίκησης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2006 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 
-♦- 

Αριθ. 7410 (2) 

Καθιέρωση υπερωριακής εργασίας με αμοιβή, κατά τις 
απογευματινές ώρες των εργάσιμων ημερών και 
για τις Κυριακές και εξαιρέσιμες ημέρες, για έναν 
οδηγό του αυτοκινήτου του Γενικού Γραμματέα 
της Περιφέρειας Δυτικής Μακεδονίας, για το έτος 
2006. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 


τοπική αυτοδιοίκηση και άλλες διατάξεις» (ΦΕΚ 107/ 
Α/30.5.1997). 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» 
του Κώδικα Νομοθεσίας για την Κυβέρνηση και τα 
κυβερνητικά όργανα, που κυρώθηκε με το άρθρο πρώτο 
του π.δ/τος 63/2005 (ΦΕΚ 98/Α/22.4.2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

4. Την υπ’ αριθμ. 2/14708/0022/21.3.2005 εγκύκλιο του 
Γ ενικού Λογιστηρίου του Κράτους. 

5. Το υπ’ αριθμ. 6958/503/25.1.2006 έγγραφο της 
Περιφέρειας Δυτικής Μακεδονίας και των συνημμένων 
σ’ αυτό, πίνακα προγραμματισμού υπερωριακής 
απασχόλησης και των σχετικών βεβαιώσεων της Υ.Δ.Ε. 
στο Νομό Κοζάνης. 

6. Την ανάγκη απασχόλησης, ενός οδηγού του 
αυτοκινήτου του Γ ενικού Γ ραμματέα της Περιφέρειας 
Δυτικής Μακεδονίας πέραν του κανονικού ωραρίου, κατά 
τις απογευματινές ώρες των εργασίμων ημερών Δευτέρα 
έως Παρασκευή και τις Κυριακές και εξαιρέσιμες ημέρες, 
για το έτος 2006, λόγω υπηρεσιακών αναγκών. 

7. Την ύπαρξη εγγεγραμμένης πίστωσης για το σκοπό 
αυτό, ύψους επτά χιλιάδων επτακοσίων (7.700) ευρώ 
στον ΚΑΕ 0511 και πεντακοσίων (500) ευρώ στον ΚΑΕ 
0512, φορέας 903-31/061 του προϋπολογισμού της 
Περιφέρειας Δυτικής Μακεδονίας, για το έτος 2006, σε 
βάρος των οποίων προκαλείται δαπάνη, ύψους τριών 
χιλιάδων πεντακοσίων εξήντα τεσσάρων (3.564) και 
διακοσίων είκοσι (220) ευρώ περίπου, αντίστοιχα. 

8. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 
527/Α/24.3.2004) κοινή απόφαση του Πρωθυπουργού 
και του Υπουργού Εσωτερικών, Δημόσιας Διοίκησης 
και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και 
Αποκέντρωσης», αποφασίζουμε: 

Καθιερώνουμε υπερωριακή εργασία με αμοιβή, πέραν 
της υποχρεωτικής, από την 16η μέχρι την 22η ώρα 
των εργάσιμων ημερών Δευτέρα έως Παρασκευή και 
μέχρι πενήντα επτά (57) ώρες το μήνα και εργασία 
Κυριακών και εξαιρέσιμων ημερών μέχρι τρεις (3) 
ώρες το μήνα, για το έτος 2006, για έναν οδηγό του 
αυτοκινήτου (μόνιμο υπάλληλο) του Γ ενικού Γ ραμματέα 
της Περιφέρειας Δυτικής Μακεδονίας, σύμφωνα με τον 
πίνακα προγραμματισμού υπερωριακής εργασίας της 
ανωτέρω Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ. 1012131/639/0016 (3) 

Παράταση καταβολής βεβαιωμένων οφειλών, αναστολή 
είσπραξης των βεβαιωμένων και ληξιπροθέσμων 
οφειλών των αμιγώς πτηνοτροφικών επιχειρήσεων 
και ρύθμιση αυτών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2237 


ν.2275/1994 (ΦΕΚ 238 Α'), με την οποία ο Υπουργός 
Οικονομικών με αποφάσεις του που δημοσιεύονται στην 
Εφημερίδα της Κυβερνήσεως δύναται σε εξαιρετικές 
περιπτώσεις σεισμών, πλημμυρών ή άλλων θεομηνιών 
από τις οποίες προκαλούνται σημαντικές ζημιές σε 
μεγάλο αριθμό φορολογουμένων να αναστέλλει την 
είσπραξη των ληξιπρόθεσμων οφειλών προς το Δημόσιο 
για χρονικό διάστημα μέχρι έξι (6) μηνών και να ρυθμίζει 
την καταβολή των χρεών αυτών μέχρι 24 μηνιαίες δόσεις, 
με μερική ή ολική απαλλαγή από τις προσαυξήσεις 
εκπρόθεσμης καταβολής, που επιβαρύνουν την οφειλή 
κατά τις διατάξεις του Κ.Ε.Δ.Ε. 

2. Τις διατάξεις της παραγράφου 2 του άρθρου 11 
ν.2954/2001 (ΦΕΚ 255 τ.Α'), σύμφωνα με τις οποίες ο 
Υπουργός των Οικονομικών εξουσιοδοτείται να ρυθμίζει 
ως ανωτέρω και τα υπέρ τρίτων έσοδα, των οποίων η 
είσπραξη έχει ανατεθεί σε Δ.Ο.Υ. 

3. Τη διάταξη του άρθρου 8 του ν. 1284/1982 (ΦΕΚ 
114 τ.Α', με την οποία εξουσιοδοτείται ο Υπουργός 
Οικονομικών να παρατείνει με αποφάσεις του τις 
προθεσμίες καταβολής των βεβαιωμένων χρεών προς 
το Δημόσιο σε εξαιρετικές περιπτώσεις. 

4. Τις διατάξεις της παρ. 6 του άρθρου 6 ν.δ. 356/1974 
(Κ.Ε.Δ.Ε.). 

5. Το γεγονός ότι εξαιτίας της πρόσφατης εμφάνισης 
της γρίππης των πτηνών, σε γειτονικές χώρες, επήλθε 
σημαντική μείωση της κατανάλωσης των προϊόντων των 
αμιγώς πτηνοτροφικών επιχειρήσεων της χώρας μας, με 
συνέπεια να μειωθούν σημαντικά τα έσοδά τους. 

6. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
Β') κοινή απόφαση του Πρωθυπουργού και του Υπουργού 
Οικονομίας και Οικονομικών, με την οποία εκχωρούνται 
αρμοδιότητες στους Υφυπουργούς Οικονομίας και 
Οικονομικών. 

7. Το γεγονός ότι με την παρούσα απόφαση προκαλείται 
απώλεια Εσόδων στον Κρατικό Προϋπολογισμό, η οποία 
δεν μπορεί να προσδιορισθεί, αποφασίζουμε: 

1) Αναστέλλουμε έως 29.6.2006 την πληρωμή των 
βεβαιωμένων κατά Κ.Ε.Δ.Ε. και ληξιπροθέσμων, μέχρι 
την ημερομηνία έκδοσης της παρούσης, χρεών προς το 
Δημόσιο των αμιγώς πτηνοτροφικών επιχειρήσεων καθώς 
και σε όλες τις επιχειρήσεις που σχετίζονται αποκλειστικά 
με την πτηνοτροφία και τα παράγωγά της. 

2) Παρατείνουμε μέχρι 30.5.2006 την προθεσμία 
καταβολής των βεβαιωμένων κατά Κ.Ε.Δ.Ε. στις αρμόδιες 
Δ.Ο.Υ., οφειλών των ανωτέρω επιχειρήσεων που λήγουν 
από την ημερομηνία έκδοσης της παρούσας απόφασης, 
με εξαίρεση το φόρο εισοδήματος φυσικών ή νομικών 
προσώπων που προκύπτει από την εκκαθάριση της 
αντίστοιχης δήλωσης οικονομικού έτους 2006. 

3) Τα χρέη των παραπάνω περιπτώσεων ρυθμίζονται 
με τις προσαυξήσεις εκπρόθεσμης καταβολής που τα 
επιβαρύνουν μέχρι 30.9.2005 και καταβάλλονται σε 24 
μηνιαίες δόσεις. 

Η αίτηση του οφειλέτη για την υπαγωγή στη ρύθμιση 
πρέπει να κατατεθεί μέχρι 30.6.2006 στη Δ.Ο.Υ., που 
είναι βεβαιωμένα τα χρέη. 

Η καταβολή της πρώτης δόσης γίνεται την ημέρα 
υποβολής της αίτησης για υπαγωγή στη ρύθμιση. 

Η δεύτερη δόση θα καταβάλλεται μέχρι την τελευταία 
εργάσιμη ημέρα του μηνός Ιουλίου και οι επόμενες μέχρι 
την τελευταία εργάσιμη ημέρα των επομένων μηνών. 


Το συνολικό ποσό κάθε δόσης δεν μπορεί να είναι 
μικρότερο των 150 ευρώ. 

Η καθυστέρηση πληρωμής μιας δόσης έχει ως συνέπεια 
την επιβάρυνσή της με τις κατά Κ.Ε.Δ.Ε. προσαυξήσεις 
εκπρόθεσμης καταβολής. 

Απώλεια της ρύθμισης επέρχεται αν δεν καταβληθούν 
δύο συνεχόμενες δόσεις, οπότε στην περίπτωση αυτή 
το υπόλοιπο της οφειλής που ρυθμίσθηκε επιβαρύνεται 
με όλες τις προσαυξήσεις εκπρόθεσμης καταβολής με 
βάση τα στοιχεία της βεβαίωσης. 

Κατά τα λοιπά ισχύουν τα αναφερόμενα στις σχετικές 
διατάξεις του αρθρ. 14 του ν.3259/2004 (ΦΕΚ 149 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθ. 1012132/20 0/Α 0 012 (4) 

Καθορισμός μοναδικού συντελεστή καθαρού εισοδή¬ 
ματος των πτηνοτροφικών επιχειρήσεων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 41 και 32 του Κώδικα 
Φορολογίας Εισοδήματος (ν.2238/1994 - ΦΕΚ 151 Α'). 

2. Τα σχετικά αιτήματα που έχουν υποβληθεί από 
διάφορες επαγγελματικές οργανώσεις για επανεξέταση 
των συντελεστών προσδιορισμού του καθαρού 
εισοδήματος των πτηνοτροφικών επιχειρήσεων λόγω 
των ιδιαίτερων προβλημάτων που αντιμετωπίζουν οι 
επιχειρήσεις αυτές από την γρίπη των πτηνών. 

3. Τις διατάξεις της υπ’ αριθμ. 37930/ΔΙΟΕ1264/14.10.2005 
(ΦΕΚ 1432 Β') κοινής απόφασης του Πρωθυπουργού 
και του Υπουργού Οικονομίας και Οικονομικών με την 
οποία ανατέθηκαν αρμοδιότητες στους Υφυπουργούς 
Οικονομίας και Οικονομικών. 

4. Το γεγονός ότι από την απόφαση αυτή δεν 
προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Ορίζουμε σε ποσοστό τρία τα εκατό (3%) το 
μοναδικό συντελεστή καθαρού εισοδήματος ο οποίος 
εφαρμόζεται στα ακαθάριστα έσοδα των πτηνοτροφικών 
επιχειρήσεων. 

Επίσης μειώνουμε το μοναδικό συντελεστή καθαρού 
κέρδους, ο οποίος εφαρμόζεται στα ακαθάριστα έσοδα 
των επιχειρήσεων εμπορίας αυγών και πτηνών, χονδρικώς 
(ΚΑ 5312), από 4% σε 2% και των επιχειρήσεων εμπορίας 
αυγών και πτηνών, λιανικώς (ΚΑ 5313), από 7% σε 3,5%. 

2. Οι συντελεστές αυτοί θα ισχύσουν μόνο για τα 
οικονομικά έτη 2006 και 2007 δηλαδή για τα εισοδήματα 
από πτηνοτροφικές και εμπορικές επιχειρήσεις που 
αποκτήθηκαν κατά τη διάρκεια του ημερολογιακού έτους 
2005 και γί αυτά που θα αποκτηθούν το ημερολογιακό 
έτος 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 8004/5/90 (5) 

Υπερωριακή απασχόληση απογευματινής εργασίας 
αστυνομικών που διατίθενται στα Γραφεία Υπουργού 
και Γ ενικού Γ ραμματέα Υπουργείου Δημόσιας Τ άξης 
για εκτέλεση υπηρεσίας πλην αυτών της προσωπικής 
ασφάλειας και των οδηγών κατά το χρονικό διάστημα 
από 1.1.2006 έως 30.10.2006 . 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του ν.2362/1995 (ΦΕΚ Α'-247) «Περί 
Δημοσίου Λογιστικού Ελέγχου των δαπανών του 
Κράτους κ,λπ.». 

2. Τις διατάξεις του ν.2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις», 
καθώς και του π.δ. 14/2001, όπως τροποποιήθηκε με το 
άρθρο 1 του π.δ. 20/2002. 

3. Τις διατάξεις της παραγράφου 1 του άρθρου 
16 του ν.3205/2003 (ΦΕΚ 297 τ.Α') «Μισθολογικές 
ρυθμίσεις λειτουργών και υπαλλήλων του Δημοσίου 
Ν.Π.Δ.Δ. και ΟΤΑ, μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας 
του Πυροσβεστικού και Λιμενικού Σώματος και άλλες 
συναφείς διατάξεις». 

4. Τις διατάξεις του π.δ. 394/2001 (ΦΕΚ Α' - 274) «Περί 
χρόνου εργασίας προσωπικού της ΕΛ.ΑΣ.». 

5. Το υπ’ αριθμ. 2/17645/0022 από 20.4.2004 έγγραφο 
του Υπουργείου Οικονομίας και Οικονομικών/Γ.Λ.Κ/22η 
Διεύθυνση Μισθολογίου. 

6. Το γεγονός ότι από την παρούσα απόφαση 


προκαλείται δαπάνη, για το από 1.1.2006 έως 31.10.2006 
χρονικό διάστημα, ύψους 104.400,00 Ευρώ η οποία θα 
καλυφθεί από τις γραμμένες πιστώσεις του ΚΑΕ 0511 του 
εκτελούμενου προϋπολογισμού εξόδων έτους 2006 του 
Ε.Φ.43-110 «ΕΛΛΗΝΙΚΗ ΑΣΤΥΝΟΜΙΑ», αποφασίζουμε: 

Α. Εγκρίνουμε την καθιέρωση υπερωριακής 
απασχόλησης απογευματινής εργασίας των αστυνομικών 
που διατίθενται στα Γραφεία Υπουργού και Γενικού 
Γραμματέα Υπουργείου Δημόσιας Τάξης για εκτέλεση 
υπηρεσίας, πλην αυτών της προσωπικής ασφάλειας και 
των οδηγών κατά το χρονικό διάστημα από 1.1.2006 έως 
31.10.2006, ως εξής: 

1. Γραφείο Υπουργού: 

α. 4 αστυνομικοί επί 60 ώρες κατ’ ανώτατο όριο το 
μήνα και 

β. 28 αστυνομικοί επί 50 ώρες κατ’ ανώτατο όριο το 
μήνα. 

2. Γ ραφείο Γ ενικού Γ ραμματέα: 

2 Αστυνομικοί επί 50 ώρες κατ’ ανώτατο όριο το 
μήνα. 

Β. Η καταβολή και δικαιολόγηση της υπερωριακής 
αποζημίωσης ενεργείται σύμφωνα με τα ισχύοντα. 

Γ. Η απόφαση αυτή δεν μπορεί να έχει αναδρομική 
ισχύ πέραν του μηνός από την ημερομηνία δημοσίευσης 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

